text: Общи условия за кандидатстване за студентска мобилност по програма Еразъм+ 2016/2017 г. / Новини / Център за източни езици и култури / Центрове / Университетът / Начало - Софийски университет "Св. Климент Охридски"
  Начало /	Университетът /	Центрове /	Център за източни езици и култури /	Новини /	Общи условия за кандидатстване за студентска мобилност по програма Еразъм+ 2016/2017 г.
  Общи условия за кандидатстване за студентска мобилност по програма Еразъм+
  Кандидатстването става през портала https://erasmus.uni-sofia.bg/. Той ще остане отворен до 12.00ч. на 14 март 2016 г.
  За кандидатстването са необходими мотивационно писмо и уверение за успех, които се качват в електронен вид на платформата.
  Кандидатите трябва да са студенти, които към момента на кандидатстване са записани в СУ за получаване на ОКС "Бакалавър", "Магистър" или "Доктор", независимо от формата на обучение и да имат студентски права. Студентите и докторантите, които желаят да участват в програма Еразъм+, трябва да имат студентски права към момента на кандидатстване и за цялостния период на мобилността през академичната 2016/2017 г.
  Докторантите, които желаят да кандидатстват за мобилност следва да се информират от Еразъм отговорника на специалността за договорите, които допускат докторантска мобилност.
  Кандидати в последна година на бакалавърска програма, които възнамеряват да ползват мобилност след зачисляването си в ОКС "магистър" кандидатстват като "магистри".
  Кандидатите трябва да имат минимален успех от обучението си в СУ "Св. Климент Охридски" – Мн. добър (4.50), за което прилагат уверение за успех. За бакалаври и магистри се взема средния успех до момента на кандидатстването за мобилността. За новозаписани (през месец февруари 2016 г.) магистри се взема успеха, с който кандидатът е приет в съответната Магистърска програма. За докторанти се взема среден успех от приемните изпити.
  Всеки кандидат има право на максимум 12 месеца мобилност по програма Еразъм+ (общо обучение и практика) за всяка ОКС - бакалавър, магистър, докторант. Не се допуска едновременно провеждане на мобилност с цел обучение и мобилност с цел практика по програма Еразъм+.
  Студенти и докторанти могат да кандидатстват по договори на специалности, различни от тяхната собствена. В този случай те ще бъдат одобрявани само ако няма подходящи кандидати от специалността.